[{"text_idx": "#000011", "text": "\u201cAntes ko\u2019alia konaba Importansia hosi Politika Edukasaun \u2013 Sau\u0301de, keta haluha setor agikultura. Ida ne\u2019e, sai base ba Edukasaun no sau\u0301de. Han bosu, ba eskola labaruk, konserteza sau\u0301de mo\u0301s di\u2019ak. Tanba ne\u2019e, setor agrikultura Governu tenke tau preoridade maka\u2019as. Tau preoridade tanba ita kontinua depende ai \u2013 han (fo\u0301s), kontinua tama husi Nasaun Vietnam no seluk tan\u201d,hato\u2019o husi Ramos Horta iha Salaun enkontru Cristal \u2013 Balide, Dili kinta(21/10)."}, {"text_idx": "#000012", "text": "Tanba ne\u2019e, nia dehan se karik sei iha oportunidade hodi sai Primeiru Ministru, sei buka Fundu hodi kria banku ida hodi tau osan ba Joven sira, liu \u2013liu fasilita estudante oan sira, halo kreditu para estudante sira uza ba han, hodi iha saude di\u2019ak, edukasaun Nasaun mo\u0301s forte."}, {"text_idx": "#000013", "text": "\u201cKarik ha\u2019u hetan oportunidade sai primeiru Ministru, kompremisiu ida mak kria fundu ba Joven. Han bosu ba eskola lasente dukur/baruk. Tanba ha\u2019u hatene iha labarik balu kada loron sai husi uma lori de\u2019it centavus lima nolu, hodi sosan hahan balun laiha. Governu tenke preokupa ba ida ne\u2019e\u201d, nia eplika."}, {"text_idx": "#000014", "text": "Antes termina diplomata senior ne\u2019e, hato\u2019o agradese ba Institusaun Edukativa Cristal, tanba bele konvida nia, ba da uluk vizita instituisaun Edukativa ne\u2019e."}, {"text_idx": "#000018", "text": "\u201cAmi agradese ba vizita husi suacia nian, tanba vizita ida ne\u2019e, foin mak realiza ba dala uluk no especial tebes. Maibe\u0301 ami mos kontinu\u0301a simu lider Nasional sira seluk, iha hanoin di\u2019ak hodi ko\u2019alia konaba edukasaun no dezenvolvimentu Nasaun nian iha setor hotu \u2013 hotu\u201d. Hato\u2019o husi Agostinho dos Santos Gonc\u0327alves."}, {"text_idx": "#000019", "text": "Observasaun husi Media ne\u2019e, durante vizita husi eis Presidente ne\u2019e, hetan partipasaun masima, no marka mo\u0301s prezensa husi kada Universidade ka Instituisaun Superior sira iha Timor \u2013 Leste, hanesan IOB, DIT, no seluk tan. ***** (TTM)"}]